ΓΡΑΠΤΗ ΕΡΩΤΗΣΗ E-1861/99

υποβολή: Antonios Trakatellis (PPE-DE), Ioannis Averoff (PPE-DE) και Konstantinos Hatzidakis (PPE-DE) προς την Επιτροπή

(14 Οκτωβρίου 1999)

Θέμα: Καθυστερήσεις, απώλειες και παραβιάσεις κοινοτικού δικαίου σχετικά με την καταβολή γεωργικών κοινοτικών ενισχύσεων στην Ελλάδα

Οι καθυστερήσεις καταβολής κοινοτικών ενισχύσεων στην Ελλάδα αποτελούν ένα σημαντικό και χρόνιο πρόβλημα που αντιμετωπίζουν οι έλληνες αγρότες, γεγονός που οφείλεται κυρίως στοπάρχον απαρχαιωμένο και παρεμβατικό σύστημα διαχείρισης και καταβολής κοινοτικών ενισχύσεων. Παράλληλα όμως, το σύστημα που λειτουργεί έως σήμερα στην Ελλάδα ζημιώνει και την εθνική οικονομία, αφού βάσει του κανονισμού 296/96(1) για κάθε δαπάνη που καταβάλλεται εκτός των καθορισμένων ορίων ή προθεσμιώνπάρχει σύστημα χρηματικών κυρώσεων και συνεπώς απώλεια κονδυλίων που μόνο για το 1998 ανέρχονται περίπου σε 5,24 δισ. δρχ. Επιπλέον, πολλοί αγρότες έχουν προβεί σε καταγγελίες για παράνομη παρακράτηση της τάξης του 1 έως 3 % που τους επιβάλλεται από τους οργανισμούς καταβολής των κοινοτικών ενισχύσεων με το αιτιολογικό εκπλήρωσης γραφειοκρατικώνπηρεσιών κατά τη στιγμή της πληρωμής.

1. Ποιό είναι το ύψος της δημοσιονομικής απώλειας (μειώσεις) από την εφαρμογή του κανονισμού 296/96 για την Ελλάδα τα τελευταία 3 Ιουλίου 1997-1999) και πού οφείλονται αυτές οι μειώσεις, και αν αληθεύει ότι, με βάση την απόφαση 1999/327(2) της Επιτροπής για την εκκαθάριση των λογαριασμών του ΕΓΤΠΕ του οικονομικού έτους 1998, οι μειώσεις-απώλειες για την Ελλάδα αυτές ανήλθαν στα 5.246.439.183 δραχμές;

2. Πώς κρίνεται το ισχύον σύστημα καταβολής κοινοτικών ενισχύσεων στην Ελλάδα σε σχέση με τους κοινοτικούς κανόνες και αν έχει ολοκληρωθεί από την Επιτροπή η αξιολόγηση, όπως αναφέρθηκε σε απάντηση προηγούμενης ερώτησης (Ε-0162/99)(3), της αποτελεσματικότητας των νέωνπηρεσιών πληρωμής στην Ελλάδα;

3. Έχει προχωρήσει η ελληνική κυβέρνηση στη θέσπιση ολοκληρωμένου συστήματος διαχείρισης και ελέγχου σχετικά με τα καθεστώτα κοινοτικών ενισχύσεων, όπωςποχρεούται να θεσπίσει σύμφωνα με τον κανονισμό 3508/92(4), και ποιά μέτρα θα λάβει η Επιτροπή για τη συμμόρφωση προς τους κοινοτικούς κανόνες;

4. Σε ποιές ενέργειες θα προβεί η Επιτροπή ώστε να διασφαλίσει την πλήρη καταβολή των κοινοτικών ενισχύσεων στους δικαιούχους, χωρίς την παραμικρή παρακράτηση χρηματικών ποσών στην Ελλάδα σύμφωνα με τους κοινοτικούς κανόνες;

(1) ΕΕ L 39 της 17.2.1996, σελ. 5.

(2) ΕΕ L 124 της 18.5.1999, σελ. 28.

(3) ΕΕ C 325 της 12.11.1999, σελ. 77.

(4) ΕΕ L 355 της 5.12.1992, σελ. 1.

Απάντηση του κ. Fischler εξ ονόματος της Επιτροπής

(6 Δεκεμβρίου 1999)

1. Οι μειώσεις στις μηνιαίες προκαταβολές που πληρώνονται στην Ελλάδα, κατέφαρμογή αφενός του κανονισμού (ΕΚ) αριθ. 296/96 της Επιτροπής της 16ης Φεβρουαρίου 1996 σχετικά με τα στοιχεία που πρέπει να διαβιβάζουν τα κράτη μέλη και τη μηνιαία ανάληψη των δαπανών που χρηματοδοτούνται στο πλαίσιο του τμήματος Εγγυήσεων του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ) και σχετικά με την κατάργηση του κανονισμού (ΕΟΚ) αριθ. 2776/88, και αφετέρου του άρθρου 13 της απόφασης 94/729/ΕΚ του Συμβουλίου της 31ης Οκτωβρίου 1994 σχετικά με τη δημοσιονομική πειθαρχία(1), ανέρχονται σε 321 εκατομμύρια δρχ. για το 1997 και σε 5 246 εκατομμύρια δρχ. για το 1998. Επί του παρόντος δενπάρχουν διαθέσιμα οριστικά αριθμητικά στοιχεία για το 1999. Πιθανώς να επανεξετασθούν οι μειώσεις για το 1998, κατά τη διαδικασία συμμόρφωσης της εκκαθάρισης λογαριασμών.

Από τα ανωτέρω ποσά, 2 780 εκατομμύρια δρχ. για το 1998 αφορούν τη μη τήρηση του κανονισμού (ΕΟΚ) αριθ. 3508/92 του Συμβουλίου της 27ης Νοεμβρίου 1992 για τη θέσπιση ενός ολοκληρωμένου συστήματος διαχείρισης και ελέγχου.

2. Η Επιτροπή δεν είναι ικανοποιημένη με το τρέχον σύστημα πληρωμής κοινοτικών ενισχύσεων στην Ελλάδα, ειδικότερα ως προς τη συμμόρφωση με ορισμένα κριτήρια διαπίστευσης που περιέχονται στον κανονισμό (ΕΚ) 1663/95 της Επιτροπής της 7ης Ιουλίου 1995 για τη θέσπιση λεπτομερειών εφαρμογής του κανονισμού (ΕΟΚ) αριθ. 729/70 του Συμβουλίου όσον αφορά τη διαδικασία για την εκκαθάριση των λογαριασμών του ΕΓΤΠΕ, τμήμα εγγυήσεων(2). Για το λόγο αυτό, με τους κανόνες για τη δημοσιονομική πειθαρχία, άρθρο 13 της απόφασης 94/729/ΕΚ του Συμβουλίου της 31ης Οκτωβρίου 1994(3), μειώνονται οι μηνιαίες προκαταβολές κατά το έτος 1999. Σύντομα θα αποφασισθεί το τελικό ποσό των ανωτέρω μειώσεων. Θα ακολουθήσει αργότερα οριστική απόφαση για το ποσό που η Επιτροπή θα αρνηθεί να χρηματοδοτήσει (που θα μπορούσε να είναι μηδενικό), μετά από περαιτέρω εκτίμηση, εκ μέρους της Επιτροπής, και αφού ολοκληρωθούν οι διαδικασίες διμερούς διακανονισμού και πιθανώς συμβιβασμού.

Η Επιτροπή έχει επίγνωση του γεγονότος ότι η Ελλάδα σκοπεύει στο μέλλον να καθιερώσει έναν νέο οργανισμό πληρωμών. Ελπίζει ότι ο νέος αυτός οργανισμός, με σαφέστερες εξουσίες εφ όλων των φορέων που εμπλέκονται στο σύστημα για την καταβολή και τον έλεγχο των κοινοτικών γεωργικών επιδοτήσεων, θα επιφέρει βελτιώσεις στο σύστημα ελέγχου. Ωστόσο, έως ότου διαπιστωθούν ουσιαστικές βελτιώσεις, η Επιτροπή θα εξακολουθήσει να λαμβάνει δραστικά μέτρα για την προστασία των οικονομικών συμφερόντων της Κοινότητας.

3. Οι ελληνικές αρχές δεν έχουν ακόμηλοποιήσει πλήρως το ολοκληρωμένο σύστημα διοίκησης και ελέγχου, όπως απαιτείται βάσει του κανονισμού (ΕΟΚ) αριθ. 3508/92.

Η Επιτροπή έχει ήδη διενεργήσει μειώσεις από τις μηνιαίες προκαταβολές που πληρώνονται στην Ελλάδα, ύψους 2 780 εκατομμυρίων δρχ. το 1998 και (προσωρινώς) 22 900 εκατομμυρίων δρχ. το 1999. Τα ανωτέρω ποσά βασίζονται σε μειώσεις κατά ποσοστό 10 % των ποσών που ζητήθηκαν για πριμοδοτήσεις βοοειδών, 2 % για πριμοδοτήσεις αιγοπροβάτων, 5 % για πληρωμές αροτραίων καλλιεργειών και 5 % για πληρωμές στον τομέα του ελαιολάδου (μόνο για το έτος 1999). Θα ακολουθήσει αργότερα οριστική απόφαση για το ποσό που η Επιτροπή θα αρνηθεί να χρηματοδοτήσει, μετά από περαιτέρω εκτίμηση, εκ μέρους της Επιτροπής, και αφού ολοκληρωθούν οι διαδικασίες διμερούς διακανονισμού και πιθανώς συμβιβασμού.

4. Η Επιτροπή έχει επίγνωση των προβλημάτων που δημιουργούνται από τις επιβαλλόμενες στην Ελλάδα μειώσεις των κοινοτικών ενισχύσεων. Στις περιπτώσεις που αυτές δεν συμφωνούν με τους κοινοτικούς κανονισμούς, η Επιτροπή θα ενεργήσει για να απαιτηθεί η είσπραξη των πλήρων ποσών της ενίσχυσης από τους δικαιούχους.

Για παράδειγμα, στο παρελθόν οι ελληνικές αρχές παρακρατούσαν ποσοστό 3,6 % των ενισχύσεων που καταβάλλονταν για δασοκομικά μέτρα βάσει του κανονισμού (ΕΟΚ) 2080/92 του Συμβουλίου της 30 Οκτωβρίου 1992(4). Η Επιτροπή αρχικώς πρότεινε την απόρριψη χρηματοδότησης των ανωτέρω παρακρατήσεων, αλλά οι ελληνικές αρχές τελικώς συμφώνησαν να επιστρέψουν στους δικαιούχους τα παρακρατηθέντα ποσά.

Οι παρακρατήσεις ενισχύσεων σε άλλους τομείς αποτελούν τώρα το αντικείμενο ενεργειών εκκαθάρισης λογαριασμών. Εντούτοις, πρέπει ναπομνησθεί ότι οι παρακρατήσεις κοινοτικών ενισχύσεων δεν θεωρούνται όλες κατάνάγκη παράνομες. Το άρθρο 2 του κανονισμού αριθ. 1259/99 του Συμβουλίου της 17ης Μαΐου 1999 περί θεσπίσεως κοινών κανόνων για τα καθεστώτα άμεσης στήριξης στο πλαίσιο της κοινής γεωργικής πολιτικής(5) προβλέπει όμως ότι, από την 1η Ιανουαρίου 2000, σχεδόν όλες οι πληρωμές πρέπει να καταβάλλονται πλήρως στους τελικούς δικαιούχους.

(1) ΕΕ L 293 της 12.11.1994.

(2) ΕΕ L 158 της 8.7.1995.

(3) ΕΕ L 293 της 12.11.1994.

(4) ΕΕ L 215 της 30.7.1992.

(5) ΕΕ L 160 της 26.6.1999.